text: Ràdio Balaguer - Aquest diumenge al migdia i al Parc dels Països Catalans ha continuat la programació del cicle ASSOLELLATS amb l'espectacle de pallassos FILIKRUSTY de la companyia Improvistos Krusty Show.
  Avui diumenge a les 12 del migdia ha continuat el 1r cicle de primavera d'espectacles familiars als parcs urbans de Balaguer, l'Assolellats, amb l'espectacle de pallassos FILIKRUSTY de la companyia Improvistos Krusty Show, el segon dels espectacles del cicle.
  La particularitat d'aquesta nova proposta cultural és la de descentralització de les activitats, que es fan sempre en diumenge, a les 12 del migdia, en diferents parcs de la ciutat.
  El d'aquest diumenge, FILIKRUSTY, és un espectacle de malabars i equilibris on els protagonistes són tres entranyables pallassos que han transportat els assistents a un univers tendre i divertit.
  El cicle ASSOLELLATS continuarà el 26 de maig al Parc del barri del Secà, amb l'espectacle de dansa infantil UN DIA de la companyia Rosland Musical i acabarà el diumenge 2 de juny al Parc de la Plaça Joaquima Vedruna, amb el concert musical ALADÍ I LA LLÀNTIA MERAVELLOSA a càrrec de l'Orquestra de l'Escola Municipal de Música de Balaguer